**ธรรมนูญองค์กรแพทย์**

**โรงพยาบาลสอยดาว**

**หมวดที่ 1** เป้าหมายและวัตถุประสงค์การจัดตั้งองค์กรแพทย์

วัตถุประสงค์

1. เพื่อกำหนดนโยบาย วางแนวทางปฏิบัติเพื่อธำรงไว้ซึ่งมาตรฐาน และจริยธรรมแห่งวิชาชีพ
2. เพื่อให้คำปรึกษาและข้อเสนอแนะแก่คณะกรรมการบริหารโรงพยาบาล และทีมนำต่าง ๆ
3. เพื่อประสานงานกับกลุ่มงาน/หน่วยงานอื่น ๆ ของโรงพยาบาล
4. ดูแลผู้ป่วยตามมาตรฐานวิชาชีพอย่างดีที่สุด
5. เสริมสร้างความเข้าใจ ความรัก ความสามัคคีในกลุ่มแพทย์
6. มีส่วนร่วมกำหนดขอบเขตหน่วยบริการทางการแพทย์ในการดูแลรักษาผู้ป่วย การศึกษาต่อเนื่อง การบริหารความเสี่ยง การทบทวนการใช้ทรัพยากร และการเรียนการสอนเป็นต้น

**หมวดที่ 2** สมาชิกภาพ

1. แพทย์ทุกคนในโรงพยาบาลสอยดาว โดยมีผู้อำนวยการโรงพยาบาลสอยดาว เป็นประธานองค์กรแพทย์
2. แพทย์ฝึกหัด ( Intern ) ที่มาหมุนเวียนช่วยงาน

การสิ้นสุดการพัฒนาศักยภาพ

1. ตาย
2. ลาออก
3. ขาดคุณสมบัติ เช่น ถูกเพิกถอนใบประกอบวิชาชีพเวชกรรม
4. โยกย้ายสถานที่ปฏิบัติงาน

การปฐมนิเทศสมาชิกองค์กรแพทย์

1. แพทย์ใหม่ทุกคนต้องได้รับการปฐมนิเทศจากองค์กรแพทย์ภายใน 1 สัปดาห์ หลังจากที่มารายงานตัว
2. หัวข้อปฐมนิเทศ ได้แก่ นโยบาย ความคาดหวังขององค์กร แนวทางการปฏิบัติงาน การประเมินผลงาน เป็นต้น

**หมวดที่ 3** สิทธิในการดูแลผู้ป่วย

แพทย์ประจำ

1. ให้บริการสุขภาพทุกมิติ ให้แก่ผู้มารับบริการ โดยให้เป็นไปตามมาตรฐานและจริยธรรมแห่งวิชาชีพ
2. สิทธิการสั่งการรักษาผู้ป่วยฉุกเฉินทุกคนที่มารับบริการ

แพทย์ฝึกหัด ( Intern )

ทำการตรวจรักษา หัตถการทางการแพทย์ตามมาตรฐานของแพทยสภา โดยอยู่ในความ

ดูแลของแพทย์ประจำ กรณีไม่สามารถทำหัตถการต่างๆได้ ให้ปรึกษาแพทย์ประจำ เช่น การผ่าตัดไส้เลื่อน ไส้ติ่ง ผ่าตัดคลอด เป็นต้น แพทย์ประจำจะเป็นผู้ทำหัตถการแทน หรือเป็นผู้ที่เข้าช่วยทำหัตถการ

**หมวดที่ 4** ความรับผิดชอบในการดูแลผู้ป่วย

1. หน้าที่ความรับผิดชอบของแพทย์ในการดูแลรักษาผู้ป่วย มีดังนี้

1.1 การตรวจผู้ป่วยที่นอนอยู่ในตึกผู้ป่วยใน โดยหมุนเวียนกันตรวจตึกละ 2 สัปดาห์

และหมุนเวียนจนครบ มี ตึกผู้ป่วยในชาย , ตึกผู้ป่วยในหญิง ,ห้องคลอด ,

ห้องอุบัติเหตุฉุกเฉิน และการตรวจผู้ป่วยนอก

1.2 ผู้อำนวยการมีหน้าที่มาตรวจที่ตึกผู้ป่วยนอกก่อน โดยไม่ต้องตรวจผู้ป่วยใน

1.3 จัดแพทย์รับผิดชอบตรวจผู้ป่วยที่ รพ.สต.แต่ละแห่ง และ PCU รพ. ทั้ง 6 แห่ง

1.4 การอยู่เวรนอกเวลาราชการ หรือวันหยุดราชการ จัดให้มีแพทย์เวร 2 คน คือเวรนอก

และเวรใน โดยช่วยกันตรวจผู้ป่วยในก่อน หลังจากนั้น เวรนอกให้มาตรวจคนไข้ที่

ตึกผู้ป่วยนอก เวรในรอรับคำปรึกษา

2. การรับผู้ป่วยใหม่ ให้ลงประวัติ การตรวจรักษา การวินิจฉัยโรค การตรวจทาง

ห้องปฏิบัติการ การเขียน Progress note ให้ครบถ้วน เป็นไปตามมาตรฐาน

3. การจำหน่ายผู้ป่วย ต้องสรุป Chart ให้ครบถ้วน ทันเวลา ไม่เกิน 15วัน

4. การชันสูตรศพ จัดให้มีตารางเวรการชันสูตรพลิกศพ ถ้าเป็นวันหยุดให้แพทย์เวรใน

มีหน้าที่ออกชันสูตรศพ ร่วมกับพยาบาลห้องฉุกเฉิน

**หมวดที่ 5** การประชุมองค์กรแพทย์

1. ประชุมอย่างไม่เป็นทางการ เดือนละ 1 ครั้ง ในวันเลี้ยงส่ง Extern
2. ประชุมอย่างเป็นทางการ 3 – 4 เดือน ต่อครั้ง

**หมวดที่ 6** บทบาทองค์กรแพทย์ในคณะกรรมการต่าง ๆ ดังนี้

1. คณะกรรมการบริหารโรงพยาบาล มีผู้อำนวยการเป็นประธาน ตัวแทนแพทย์ประจำเป็นกรรมการ
2. ประธานคณะกรรมการเภสัชกรรมและการบำบัด ( PTC )
3. ประธานคณะกรรมการ HRD
4. ประธานคณะกรรมการ การบริหารความเสี่ยง
5. ประธานคณะกรรมการ และกรรมการ PCT
6. ประธานคณะกรรมการเวชระเบียน
7. ประธานคณะกรรมการการควบคุมและป้องกันการติดเชื้อในโรงพยาบาล

มีแพทย์ในองค์กรแพทย์รับผิดชอบในคลินิกพิเศษต่าง ๆ เช่น คลินิกเบาหวาน

คลินิกความดันโลหิตสูง Warfarin Clinic Asthma & COPD Clinic TB Clinic AIDS Clinic งานอนามัยแม่และเด็ก คลินิกที่เป็นมิตรกับวัยรุ่น เป็นต้น

**หมวดที่ 7** การลงโทษทางวินัย และการอุทธรณ์ ( มาตรฐาน และจริยธรรม วิชาชีพแพทย์ )

การสืบสวน กรณีมีข้อร้องเรียนเป็นลายลักษณ์อักษร ประธานองค์กรแพทย์ตั้งคณะกรรมการสืบหาข้อเท็จจริง ให้แล้วเสร็จ ภายใน 7 วัน กรณีไม่มีข้อมูลให้ยุติ ถ้ามีมูลให้แต่งตั้งคณะกรรมการสอบสวน เพื่อหาหลักฐานและสรุปผลการสอบสวน แล้วเสนอผู้มีอำนาจลงโทษต่อไป

**หมวดที่ 8** การเปลี่ยนแปลงธรรมนูญองค์กรแพทย์

ให้คณะกรรมการองค์กรแพทย์ โดยเสียงส่วนใหญ่ว่ามีมีติให้แก้ไขเพิ่มเติมหรือเปลี่ยนแปลงสามารถทำได้โดยใช้เวลาไม่เกิน 1 เดือน เพื่อแจ้งให้คณะกกรมการองค์กรแพทย์ทราบ